CELEX: 32014D0927
Language: lv
Date: 2014-12-17 00:00:00
Title: 2014/927/ES: Komisijas Īstenošanas lēmums ( 2014. gada 17. decembris ), ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru

18.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 363/183
            
         KOMISIJAS ĪSTENOŠANAS LĒMUMS
   (2014. gada 17. decembris),
   ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru
   
      (2014/927/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. pantu,
   tā kā:
   
               (1)
            
            
               Ar Komisijas Īstenošanas lēmumu 2013/770/ES (2) Komisija izveidoja Patērētāju, veselības un pārtikas izpildaģentūru (“Aģentūra”) un uzticēja tai pārvaldīt Savienības 2014.–2020. gada programmas patērētāju tiesību un veselības aizsardzības jomā, kā arī mācību pasākumus pārtikas nekaitīguma jomā, uz kuriem attiecas Padomes Direktīva 2000/29/EK (3) un Eiropas Parlamenta un Padomes Regula (EK) Nr. 882/2004 (4). Aģentūra ir pierādījusi savu lietderīgumu un efektivitāti.
            
         
               (2)
            
            
               Komisija 2011. gada 29. jūnija paziņojumā “Budžets stratēģijai “Eiropa 2020”” (5) ierosināja vairāk izmantot esošās izpildaģentūras, lai īstenotu nākamajā daudzgadu finanšu shēmā ietvertās Savienības programmas.
            
         
               (3)
            
            
               Eiropas Parlamenta un Padomes Regulā (ES) Nr. 1144/2014 (6) paredzētie informatīvie un noieta veicināšanas pasākumi, kas attiecas uz lauksaimniecības produktiem un tiek īstenoti iekšējā tirgū un trešās valstīs, un šo pasākumu pārvaldība ietver tādu tehnisku projektu īstenošanu, kas nav saistīti ar politisku lēmumu pieņemšanu, bet visa projekta cikla laikā prasa padziļinātas tehniskas un finanšu zināšanas.
            
         
               (4)
            
            
               Izmaksu un ieguvumu analīze (IIA) (7), ko veic saskaņā ar Regulas (EK) Nr. 58/2003 3. panta 1. punktu, lai novērtētu izmaksas un ieguvumus no 2014.–2020. gada Savienības izdevumu programmu daļu deleģēšanas izpildaģentūrām, ietvēra uzdevumu pārvaldību saskaņā ar Regulu (ES) Nr. 1144/2014. Komisija koriģēja IIA, lai iegūtu lielāku efektivitātes pieaugumu, kā arī veica darbinieku skaita papildu samazināšanu Komisijas līmenī, lai nodrošinātu vispārēju budžeta neitralitāti, kompensējot izdevumus par papildu cilvēkresursiem izpildaģentūrās, veicot attiecīgo resursu līmeņa samazināšanu Komisijā. Minētajā pasākumā jau bija iekļauti ar šīs programmas deleģēšanu saistītie resursi. IIA ir parādījusi, ka, uzticot Aģentūrai zināmus īstenošanas uzdevumus saistībā ar informatīvajiem un noieta veicināšanas pasākumiem, kas attiecas uz lauksaimniecības produktiem, tiktu gūts ievērojami lielāks kvalitatīvs un kvantitatīvs labums nekā tad, ja visus šos aspektus pārvaldītu tikai Komisija ar tās iekšējiem resursiem. Šie uzdevumi tematiskā ziņā atbilst Aģentūras pilnvarām un misijai. Aģentūra jau ir uzkrājusi tieši šādu uzdevumu izpildei vajadzīgo pieredzi, prasmes un spējas. Ņemot vērā tās relatīvi nelielo izmēru, Aģentūra ir labi piemērota, lai pildītu uzdevumus, kas ietilpst tādā programmā, kuras pārvaldības modelis ir līdzīgs. Turklāt, ja pārvaldību īstenos ar Aģentūras starpniecību, uzlabosies Savienības intervences redzamība šajā jomā. Jauno uzdevumu izpildē Aģentūra var izmantot jau pastāvošos saziņas un informācijas izplatīšanas kanālus. Turklāt, uzņemoties jaunos uzdevumus, Aģentūra pārvaldīs lielākus budžetus un palielināsies tiktāl, ka kļūs iespējamas turpmākas sinerģijas.
            
         
               (5)
            
            
               Regulas (ES) Nr. 1144/2014 pieņemšanas termiņa dēļ Aģentūras pilnvaras, kā paredzēts Īstenošanas lēmumā 2013/770/ES, neattiecās uz šīs jaunās programmas deleģēšanu.
            
         
               (6)
            
            
               Lai atspoguļotu minētos papildu uzdevumus, Aģentūra būtu jāpārveido par Patērētāju, veselības, lauksaimniecības un pārtikas izpildaģentūru.
            
         
               (7)
            
            
               Tādēļ attiecīgi būtu jāgroza Īstenošanas lēmums 2013/770/ES.
            
         
               (8)
            
            
               Šajā lēmumā paredzētie pasākumi ir saskaņā ar Izpildaģentūru komitejas atzinumu,
            
         IR PIEŅĒMUSI ŠO LĒMUMU.
   Vienīgais pants
   Īstenošanas lēmumu 2013/770/ES groza šādi:
   
               1)
            
            
               lēmuma 1. pantu aizstāj ar šādu:
               “1. pants
               Nodibināšana
               Ar šo tiek nodibināta Patērētāju, veselības, lauksaimniecības un pārtikas izpildaģentūra (“Aģentūra”), kura no 2014. gada 1. janvāra līdz 2024. gada 31. decembrim aizstāj izpildaģentūru, kas izveidota ar Lēmumu 2004/858/EK, un ir tās pēctece, un Aģentūras statūtus reglamentē Regula (EK) Nr. 58/2003.”;
         
               2)
            
            
               lēmuma 3. panta 1. punkta pirmajai daļai pievieno šādu d) apakšpunktu:
               
                           “d)
                        
                        
                           informatīvie un noieta veicināšanas pasākumi, kas attiecas uz lauksaimniecības produktiem un tiek īstenoti iekšējā tirgū un trešās valstīs.”
                        
                     
         
      Briselē, 2014. gada 17. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 11, 16.1.2003., 1. lpp.
   
   
      (2)  Komisijas 2013. gada 17. decembra Īstenošanas lēmums 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (OV L 341, 18.12.2013., 69. lpp.).
   
      (3)  Padomes 2000. gada 8. maija Direktīva 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (OV L 169, 10.7.2000., 1. lpp.).
   
      (4)  Eiropas Parlamenta un Padomes 2004. gada 29. aprīļa Regula (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 165, 30.4.2004., 1. lpp.).
   
      (5)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Budžets stratēģijai “Eiropa 2020”” (COM(2011) 500 galīgā redakcija).
   
      (6)  Eiropas Parlamenta un Padomes 2014. gada 22. oktobra Regula (ES) Nr. 1144/2014 par tādiem informācijas un veicināšanas pasākumiem attiecībā uz lauksaimniecības produktiem, ko īsteno iekšējā tirgū un trešās valstīs, un ar kuru atceļ Padomes Regulu (EK) Nr. 3/2008 (OV L 317, 4.11.2014., 56. lpp.).
   
      (7)  Izmaksu un ieguvumu analīze attiecībā uz tādu uzdevumu deleģēšanu izpildaģentūrām, kuri saistīti ar Savienības 2014.–2020. gada programmu īstenošanu (nobeiguma ziņojums, 2013. gada 19. augusts).